CELEX: 62008CN0180
Language: bg
Date: 2008-04-28 00:00:00
Title: Дело C-180/08: Преюдициално запитване, отправено от Dioikitiko Efeteio Thessalonikis (Гърция) на 28 април 2008 г. — Maria Kastrinaki/Panepistimiako Geniko Nosokomeio Thessalonikis ACHEPA

5.7.2008   
            
            
               BG
            
            
               Официален вестник на Европейския съюз
            
            
               C 171/25
            
         Преюдициално запитване, отправено от Dioikitiko Efeteio Thessalonikis (Гърция) на 28 април 2008 г. — Maria Kastrinaki/Panepistimiako Geniko Nosokomeio Thessalonikis ACHEPA
   (Дело C-180/08)
   (2008/C 171/38)
   Език на производството: гръцки
   Препращаща юрисдикция
   Dioikitiko Efeteio Thessalonikis (Гърция)
   Страни в главното производство
   
      Ищец: Maria Kastrinaki
   
      Ответник: Panepistimiako Geniko Nosokomeio Thessalonikis ACHEPA
   Преюдициални въпроси
   
               1)
            
            
               „Когато гражданин на държава-членка е бил нает от публичноправно юридическо лице, позовавайки се на документ за официална квалификация, който като такъв попада в приложното поле на Директива 89/48/ЕИО, и упражнява регламентирана професия в приемащата държава—членка въз основа на частноправен трудов договор за неопределeно време, като от гледна точка на степен и на възнаграждение неговата кариера се е развивала в съответствие с посочения документ, имат ли впоследствие компетентните органи възможност, по смисъла на разпоредбите на членове 1, 2, 3 и 4 от посочената директива, тълкувани в светлината на членове 149 и 150 от Договора за създаване на Европейската общност, да го изключат от упражняването на неговите професионални права поради невъзможност за признаване на академичната равностойност на документа, на който той се позовава, за да го класират в съответстващи на този документ длъжностна категория и степен с оглед на възнаграждението, с единствен мотив, че документът е бил издаден от орган на държавата-членка по произход, но в края на образованието, част от което по силата на договор за франчайзинг е било осъществено в приемащата държава-членка и то в образувание, което свободно развива дейност, но което не е признато в нея като учебно заведение по силата на обща разпоредба на националното законодателство?“
            
         
               2)
            
            
               „Имат ли компетентните органи възможност, по смисъла на разпоредбите на Директива 89/48/ЕИО, както е транспонирана в гръцкия правов ред с Междуведомствено решение № A4/4112/247/1992, тълкувани в светлината на член 39, параграф 1, на член 40, параграф 1, на член 43, на член 47, параграф 1, на член 49 ЕО и на член 55 от Договора за създаване на Европейската общност, да изключат гражданин на държава-членка, нает на работа от публичноправно юридическо лице въз основа на частноправен трудов договор за неопределено време, получил разрешение да упражнява професия по смисъла на разпоредбите на Директива 89/48/ЕИО, както е транспонирана в гръцкия правов ред с горепосоченото Междуведомствено решение, от упражняването на произтичащи от това разрешение негови професионални права, с мотива, че академичната равностойност на неговия документ за образование не е била призната?“